title: A Bizottság 784/2013/EU végrehajtási rendelete ( 2013. augusztus 14. ) a gabonaágazatban 2013. augusztus 16-tól alkalmazandó behozatali vámok megállapításáról

text:
               15.8.2013

               HU

               Az Európai Unió Hivatalos Lapja

               L 219/30

         A BIZOTTSÁG 784/2013/EU VÉGREHAJTÁSI RENDELETE
   (2013. augusztus 14.)
   a gabonaágazatban 2013. augusztus 16-tól alkalmazandó behozatali vámok megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendelet alkalmazásának szabályairól (behozatali vámok a gabonaágazatban) szóló, 2010. július 20-i 642/2010/EU bizottsági rendeletre (2) és különösen annak 2. cikke (1) bekezdésére,
   mivel:

               (1)

               Az 1234/2007/EK rendelet 136. cikkének (1) bekezdése előírja, hogy a 1001 19 00, a 1001 11 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékek behozatali vámja megegyezik az adott szállítmányra alkalmazandó CIF-importárnak az e termékekre behozataluk esetén érvényes, 55 %-kal megnövelt intervenciós árból történő kivonásával kapott összeggel. Az említett vám azonban nem haladhatja meg a közös vámtarifában meghatározott vámtételt.

               (2)

               Az 1234/2007/EK rendelet 136. cikkének (2) bekezdése előírja, hogy a hivatkozott cikk (1) bekezdésében említett behozatali vám kiszámítása céljából a szóban forgó termékekre szabályos időközönként meg kell állapítani a reprezentatív CIF-importárakat.

               (3)

               A 642/2010/EU rendelet 2. cikkének (2) bekezdése értelmében a 1001 19 00, a 1001 11 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékekre vonatkozó behozatali vám kiszámításához a szóban forgó rendelet 5. cikkében előírt módszerrel meghatározott napi reprezentatív CIF-importárat kell alkalmazni.

               (4)

               Helyénvaló megállapítani a 2013. augusztus 16-tól kezdődő időszakra vonatkozó behozatali vámokat, amelyek alkalmazása új behozatali vámok megállapításáig tart.

               (5)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt e rendeletet kihirdetése napján hatályba léptetni,

         ELFOGADTA EZT A RENDELETET:
   1. cikk
   A gabonaágazatban 2013. augusztus 16-tól alkalmazandó, az 1234/2007/EK rendelet 136. cikkének (1) bekezdésében említett behozatali vámokat e rendelet I. melléklete határozza meg, a II. mellékletben ismertetett adatok alapján.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. augusztus 14-én.

            a Bizottság részéről, az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 187., 2010.7.21., 5. o.

      I. MELLÉKLET

         Az 1234/2007/EK rendelet 136. cikkének (1) bekezdésében említett termékekre 2013. augusztus 16-tól alkalmazandó behozatali vámok

                  KN-kód

                  Árumegnevezés

                  Behozatali vám (1)

                  (EUR/t)

                  1001 19 00
                  1001 11 00

                  DURUMBÚZA, kiváló minőségű

                  0,00

                  közepes minőségű

                  0,00

                  gyenge minőségű

                  0,00

                  ex 1001 91 20

                  KÖZÖNSEGES BÚZA, vetőmag

                  0,00

                  ex 1001 99 00

                  KÖZÖNSÉGES BÚZA, kiváló minőségű, a vetőmag kivételével

                  0,00

                  1002 10 00
                  1002 90 00

                  ROZS

                  0,00

                  1005 10 90

                  KUKORICA, vetőmag, a hibrid kivételével

                  0,00

                  1005 90 00

                  KUKORICA, a vetőmag kivételével (2)

                  0,00

                  1007 10 90
                  1007 90 00

                  CIROKMAG, a hibrid vetőmag kivételével

                  0,00

         (1)  Az importőr a 642/2010/EU rendelet 2. cikke (4) bekezdésének alkalmazásában a következő vámcsökkentésben részesülhet:

                  —

                  tonnánként 3 EUR, ha a kirakodási kikötő a Földközi-tengeren (a Gibraltári-szoroson túl) vagy a Fekete-tengeren található, az Unióba az Atlanti-óceánon vagy a Szuezi-csatornán keresztül érkező áruk esetében,

                  —

                  tonnánként 2 EUR, ha a kirakodási kikötő Dániában, Észtországban, Írországban, Lettországban, Litvániában, Lengyelországban, Finnországban, Svédországban, az Egyesült Királyságban vagy az Ibériai-félsziget atlanti-óceáni partján van, az Unióba az Atlanti-óceánon keresztül érkező áruk esetében.

         (2)  Az importőr tonnánként 24 EUR mértékű átalány-vámcsökkentésben részesülhet, amennyiben a 642/2010/EU rendelet 3. cikkében megállapított feltételek teljesülnek.

      II. MELLÉKLET

         Az I. mellékletben megállapított vámok kiszámításánál figyelembe vett adatok

      31.7.2013-14.8.2013

                  1.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              (EUR/t)

                              Közönséges búza (1)

                              Kukorica

                              Durumbúza, kiváló minőségű

                              Durumbúza, közepes minőségű (2)

                              Durumbúza, gyenge minőségű (3)

                              Tőzsde

                              Minnéapolis

                              Chicago

                              —

                              —

                              —

                              Tőzsdei jegyzés

                              217,78

                              140,42

                              —

                              —

                              —

                              FOB-ár USA

                              —

                              —

                              234,54

                              224,54

                              204,54

                              Felár a Mexikói-öböl esetében

                              —

                              33,42

                              —

                              —

                              —

                              Felár a Nagy-tavak esetében

                              27,28

                              —

                              —

                              —

                              —

                  2.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              Szállítási költség: Mexikói-öböl–Rotterdam:

                              16,76 EUR/t

                              Szállítási költség: Nagy-tavak–Rotterdam:

                              49,25 EUR/t

         (1)  Tonnánként 14 EUR felárral együtt (a 642/2010/EU rendelet 5. cikkének (3) bekezdése).

         (2)  Tonnánként 10 EUR engedmény (a 642/2010/EU rendelet 5. cikkének (3) bekezdése).

         (3)  Tonnánként 30 EUR engedmény (a 642/2010/EU rendelet 5. cikkének (3) bekezdése).


title: A Bizottság (EU) 2017/1086 végrehajtási rendelete (2017. június 19.) a 634/2007/EK rendeletnek a Saccharomyces cerevisiae NCYC R397-ből előállított szeleno-metionin jellemzése tekintetében történő módosításáról (EGT-vonatkozású szöveg. )

text:
               20.6.2017

               HU

               Az Európai Unió Hivatalos Lapja

               L 156/22

         A BIZOTTSÁG (EU) 2017/1086 VÉGREHAJTÁSI RENDELETE
   (2017. június 19.)
   a 634/2007/EK rendeletnek a Saccharomyces cerevisiae NCYC R397-ből előállított szeleno-metionin jellemzése tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (2) bekezdésére,
   mivel:

               (1)

               A 427/2013/EU bizottsági végrehajtási rendelettel (2) módosított 634/2007/EK bizottsági rendelet (3) takarmány-adalékanyagként engedélyezi a Saccharomyces cerevisiae NCYC R397-ből előállított szeleno-metionint.

               (2)

               A Bizottsághoz az engedélyezési feltételeknek a takarmány-adalékanyag jellemzése tekintetében történő módosítására irányuló kérelem érkezett be. A kérelemhez csatolták a kérelmet alátámasztó adatokat. A Bizottság a kérelmet továbbította az Európai Élelmiszerbiztonsági Hatóságnak (a továbbiakban: Hatóság). A kérelmező eredetileg azt kérte, hogy az adalékanyag jellemzése egészüljön ki a szelenocisztein-tartalommal, azonban ezt később visszavonta, így a kérelem már csupán az adalékanyag jelenlegi engedélyében szereplő maximális szeléntartalom növelésére vonatkozik.

               (3)

               2016. október 20-i véleményében (4) a Hatóság – felhívva a figyelmet a terméknek a felhasználók biztonságát érintő kockázataira – arra a következtetésre jutott, hogy a kért módosítás nem befolyásolná a termék biztonságosságát és hatásosságát. Az engedélyezésről szóló hatályos jogszabály e kockázatot megfelelően kezeli.

               (4)

               A módosított készítmény értékelése azt mutatja, hogy az megfelel az 1831/2003/EK rendelet 5. cikkében előírt engedélyezési feltételeknek.

               (5)

               A 634/2007/EK rendeletet ezért ennek megfelelően módosítani kell.

               (6)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   A 634/2007/EK rendelet módosítása
   A 634/2007/EK rendelet mellékletének negyedik oszlopában „Az adalékanyag jellemzése” rész és az „Analitikai módszer” rész közötti szöveg helyébe a következő szöveg lép:
   „Szerves szelén, főleg szeleno-metionin (63 %), 2 000–3 500 mg Se/kg tartalom (97–99 % szerves szelén)”.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. június 19-én.

            a Bizottság részéről

            az elnök

         Jean-Claude JUNCKER

      (1)  HL L 268., 2003.10.18., 29. o.

      (2)  A Bizottság 427/2013/EU végrehajtási rendelete (2013. május 8.) a Saccharomyces cerevisiae NCYC R646 által termelt szeleno-metionin valamennyi állatfaj takarmány-adalékanyagaként történő engedélyezéséről, valamint az 1750/2006/EK, 634/2007/EK és 900/2009/EK rendeletnek a szelénnel dúsított élesztővel történő kiegészítés maximális tartalma tekintetében történő módosításáról (HL L 127., 2013.5.9., 20. o.).

      (3)  A Bizottság 634/2007/EK rendelete (2007. június 7.) a Saccharomyces cerevisiae NCYC R397-ből előállított szeleno-metionin takarmány-adalékanyagként való engedélyezéséről (HL L 146., 2007.6.8., 14. o.).

      (4)  EFSA Journal 2016; 14(11):4624.


title: A Bizottság 561/2012/EU végrehajtási rendelete ( 2012. június 27. ) a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról szóló 284/2012/EU végrehajtási rendelet módosításáról  EGT-vonatkozású szöveg

text:
               28.6.2012

               HU

               Az Európai Unió Hivatalos Lapja

               L 168/17

         A BIZOTTSÁG 561/2012/EU VÉGREHAJTÁSI RENDELETE
   (2012. június 27.)
   a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról szóló 284/2012/EU végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdése b) pontjának ii. alpontjára,
   mivel:

               (1)

               A 178/2002/EK rendelet 53. cikke értelmében a Bizottság megfelelő uniós szükségintézkedéseket vezethet be a harmadik országból behozott élelmiszerre és takarmányra vonatkozóan a közegészség, az állati egészség vagy a környezet védelme érdekében, amennyiben az egyes tagállamok által hozott intézkedésekkel nem lehet eredményesen csökkenteni a kockázatot.

               (2)

               A fukusimai atomerőműben 2011. március 11-én bekövetkezett balesetet követően a Bizottság arról értesült, hogy egyes Japánból származó élelmiszertermékek radionuklidszintje meghaladja a Japánban az élelmiszerekre vonatkozóan megállapított beavatkozási szintet. Ez a szennyeződés veszélyt jelenthet a közegészségre és az állatok egészségére az Unióban, ezért a Bizottság elfogadta a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról szóló, 2011. március 25-i 297/2011/EU bizottsági végrehajtási rendeletet (2). Az említett rendelet helyébe később a 961/2011/EU bizottsági végrehajtási rendelet (3) lépett, majd ezt később a 284/2012/EU bizottsági végrehajtási rendelet (4) váltotta fel.

               (3)

               A japán hatóságok nemrégiben arról értesítették a Bizottságot, hogy az Ivate prefektúrából származó, fatörzsön növő shiitake gomba esetében gyakori a megfelelőség hiánya. A fatörzsön növő shiitake gombában talált cézium-134 és cézium-137 összesített értékének szintje meghaladta a Japánban 2012. április 1-jétől alkalmazott szigorúbb, 100 Becquerel/kg-os felső határértéket. Jelentős számú mintában is a 2012. április 1-je előtt hatályos (500 Becquerel/kg) felső határértéket meghaladó értéket mértek. Továbbá a megfelelősség hiányáról értesült a Bizottság néhány, az Ivate prefektúrából származó páfrány-, valamint halminta esetében is. Ivate nem tartozik az érintett területhez tartozó prefektúrák közé, amelyek esetében előírás, hogy az ezen prefektúrákból származó valamennyi takarmányt és élelmiszert vizsgálatnak kell alávetni, mielőtt azokat az EU-ba exportálnák. A közelmúltban észleltekre tekintettel helyénvaló Ivate prefektúrát az érintett területhez sorolni.

               (4)

               A 284/2012/EU végrehajtási rendeletet ezért ennek megfelelően módosítani kell.

               (5)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A 284/2012/EU végrehajtási rendelet a következőképpen módosul:

               (1)

               Az 5. cikk (3) bekezdésének helyébe a következő szöveg lép:
               „3.   Az (1) bekezdésben említett nyilatkozat továbbá tanúsítja, hogy:

                           a)

                           a termékek betakarítására és/vagy feldolgozására 2011. március 11. előtt került sor; vagy

                           b)

                           a termékek nem Fukusima, Gunma, Ibaraki, Tocsigi, Mijagi, Jamanasi, Szaitama, Tokió, Csiba, Kanagava, Sizuoka vagy Ivate prefektúrából származnak, és azokat nem a felsorolt prefektúrákból szállították; vagy

                           c)

                           a termékeket Fukusima, Gunma, Ibaraki, Tocsigi, Mijagi, Jamanasi, Szaitama, Tokió, Csiba, Kanagava, Sizuoka vagy Ivate prefektúrából szállították, de azok nem ezen prefektúrák valamelyikéből származnak, és a tranzit alatt nem voltak kitéve radioaktív sugárzásnak; vagy

                           d)

                           ha a termékek Fukusima, Gunma, Ibaraki, Tocsigi, Mijagi, Jamanasi, Szaitama, Tokió, Csiba, Kanagava, Sizuoka vagy Ivate prefektúrából származnak, a termékekhez mellékelik a mintavétel és a vizsgálat eredményeit tartalmazó vizsgálati jelentést.”

               (2)

               Az I. melléklet helyébe e rendelet mellékletének szövege lép.

         2. cikk
   Átmeneti intézkedések
   A 284/20126/EU végrehajtási rendelet 6. cikkének (1) bekezdésétől eltérve, az e rendeletben említett termékek azzal a feltétellel hozhatók be az Unióba, ha azokat az említett rendelet I. mellékletében meghatározott előzetes nyilatkozatmintának megfelelő nyilatkozat kísér, amely igazolja, hogy:

               a)

               a termékek e rendelet hatálybalépését megelőzően elhagyták Japánt; vagy

               b)

               a nyilatkozatot e rendelet hatályba lépése előtt adták ki, és a termékek e rendelet hatálybalépését követő legkésőbb 10 munkanapon belül elhagyták Japánt.

         3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. június 27-én.

            a Bizottság részéről

            az elnök

         José Manuel BARROSO

      (1)  HL L 31., 2002.2.1., 1. o.

      (2)  HL L 80., 2011.3.26., 5. o.

      (3)  HL L 252., 2011.9.28., 10. o.

      (4)  HL L 92., 2012.3.30., 16. o.

      MELLÉKLET

            „I. MELLÉKLET


title: A Tanács (EU) 2017/906 végrehajtási rendelete (2017. május 29.) a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet 17. cikke (3) bekezdésének végrehajtásáról

text:
               30.5.2017

               HU

               Az Európai Unió Hivatalos Lapja

               L 139/2

         A TANÁCS (EU) 2017/906 VÉGREHAJTÁSI RENDELETE
   (2017. május 29.)
   a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet 17. cikke (3) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Közép-afrikai Köztársaságban kialakult helyzetre tekintettel korlátozó intézkedések meghozataláról szóló, 2014. március 10-i 224/2014/EU tanácsi rendeletre (1) és különösen annak 17. cikke (3) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. március 10-én elfogadta a 224/2014/EU rendeletet.

               (2)

               Az ENSZ Biztonsági Tanácsának a 2127 (2013) sz. ENSZ BT-határozat alapján létrehozott bizottsága 2017. január 12-én tíz, korlátozó intézkedések hatálya alá tartozó személy és két, korlátozó intézkedések hatálya alá tartozó szervezet vonatkozásában aktualizálta a rájuk vonatkozó adatokat.

               (3)

               A 224/2014/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 224/2014/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. május 29-én.

            a Tanács részéről

            az elnök

         C. CARDONA

      (1)  HL L 70., 2014.3.11., 1. o.

      MELLÉKLET
      Az alább felsorolt személyekre és szervezetekre vonatkozó bejegyzések helyébe a következő bejegyzések lépnek:

         „A.   Személyek

         1.   François Yangouvonda BOZIZÉ (más néven: a) Bozize Yangouvonda)

            Születési idő: 1946. október 14.

            Születési hely: Mouila, Gabon.

            Állampolgárság: közép-afrikai köztársasági

            Cím: Uganda.

            Az ENSZ általi jegyzékbe vétel dátuma: 2014. május 9.

            Egyéb információ:

         Anyja neve Martine Kofio. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5802796

            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

         Bozizét 2014. május 9-én vették jegyzékbe a 2134 (2014) sz. határozat 36. pontja alapján mint olyan személyt, aki »a Közép-afrikai Köztársaság békéjét, biztonságát vagy stabilitását veszélyeztető cselekményekben vesz részt vagy támogatja azokat.«

               További információk

         Támogatóival együtt Bozizé ösztönözte a 2013. december 5-i, Bangui ellen irányuló támadást. Azóta is kísérleteket tesz destabilizáló tevékenységekre azért, hogy a feszültségek továbbra is fennmaradjanak a Közép-afrikai Köztársaság fővárosában. Jelentések szerint Bozizé hozta létre az anti-balaka lázadócsoportot, mielőtt 2013. március 24-én elmenekült a Közép-afrikai Köztársaságból. Bozizé közleményben szólította fel a milíciáját, hogy folytassák az atrocitásokat a jelenlegi rendszer és az iszlamisták ellen. Értesülések szerint Bozizé pénzügyi és anyagi támogatást nyújtott azoknak a milicistáknak, akik megkísérlik destabilizálni az átmeneti folyamatokat és újra hatalomra juttatni őt. Az anti-balaka csoport nagyobb része a közép-afrikai fegyveres erőktől származik, akik az államcsíny után a vidéki térségekben szóródtak szét, majd Bozizé újraszervezte őket. Az anti-balaka egységek több mint felét Bozizé és támogatói irányítják.
         A Bozizéhoz hű erők gépkarabélyokkal, aknavetőkkel és rakétavetőkkel voltak felfegyverkezve, és egyre gyakrabban vettek részt a Közép-afrikai Köztársaság muszlim lakossága elleni megtorló támadásokban. Az anti-balaka erők által végrehajtott és több mint 700 áldozatot követelő 2013. december 5-i, Bangui-ban végrehajtott támadás után a közép-afrikai köztársaságbeli helyzet gyors ütemben romlott.
         2.   Nourredine ADAM (más néven: a) Nureldine Adam; b) Nourreldine Adam; c) Nourreddine Adam; d) Mahamat Nouradine Adam)

            Tisztség: a) a »Rendkívüli Bizottság a Demokratikus Vívmányok Védelméért« főigazgatója; b) közbiztonsági miniszter; c) tábornok

            Születési idő: a) 1970; b) 1969; c) 1971; d) 1970. január 1.

            Születési hely: Ndele, Közép-afrikai Köztársaság

            Állampolgárság: közép-afrikai köztársasági Útlevélszám: D00001184

            Cím: Birao, Közép-afrikai Köztársaság.

            Az ENSZ általi jegyzékbe vétel dátuma: 2014. május 9.

            Egyéb információ:

         Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5802798

            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

         Nourredine-t 2014. május 9-én vették jegyzékbe a 2134 (2014) sz. határozat 36. pontja alapján mint olyan személyt, aki »a Közép-afrikai Köztársaság békéjét, biztonságát vagy stabilitását veszélyeztető cselekményekben vesz részt vagy támogatja azokat.«

               További információk

         Noureddine a Séléka egyik legrégebbi vezetője. Bizonyított, hogy a Séléka fegyveres lázadó erői egy csoportjának vezérezredese és elnöke; pontosabban a Central PJCC-é, amely hivatalosan a Hazafias Front a Békéért és az Igazságért csoportként, valamint CPJP-ként rövidítve is ismert. A Hazafias Front a Békéért és az Igazságért »fundamentális« frakciójának korábbi vezéreként az ex-Séléka katonai koordinátora volt a Közép-afrikai Köztársaságban zajló korábbi lázadások alatti offenzívákban a 2012 decemberének eleje és 2013 márciusa közötti időszakban. Noureddine támogatása és a csádi különleges erőkhöz fűződő szoros kapcsolata nélkül a Séléka valószínűleg nem lett volna képes elragadni a hatalmat Francois Bozizétől, a Közép-afrikai Köztársaság korábbi elnökétől.
         Catherine Samba-Panza 2014. január 20-i ideiglenes elnökké választása óta ő volt az ex-Séléka általi taktikai visszavonulás fő vezére Sibutban, amelynek célja az arra irányuló tervének végrehajtása volt, hogy muszlim erődöt alakítson ki az ország északi részén. Egyértelműen arra ösztönözte erőit, hogy szegüljenek szembe az átmeneti kormány és az afrikai vezetésű közép-afrikai köztársasági nemzetközi támogató misszió (AFISMA) katonai vezetőinek utasításaival. Noureddine aktívan irányítja az ex-Séléka csoportot – az egykori Séléka erőket, amelyeket Djotodia állítólag feloszlatott 2013 szeptemberében –, és műveleteket irányít a keresztény szomszédságok ellen, valamint továbbra is jelentős mértékű támogatást és iránymutatást nyújt a Közép-afrikai Köztársaságban működő ex-Séléka csoportnak.
         Nourredine-t 2014. május 9-én a 2134 (2014) sz. határozat 37. pontjának b) alpontja alapján is jegyzékbe vették mint olyan személyt, aki »a nemzetközi emberi jogi normákat vagy a nemzetközi humanitárius jogot megsértő cselekmények tervezésében, irányításában vagy elkövetésében vesz részt«.
         Miután 2013. március 24-én a Séléka átvette Bangui irányítását, Nourredine Adam-ot nevezték ki közbiztonsági miniszternek, majd a »Rendkívüli Bizottság a Demokratikus Vívmányok Védelméért« (Comité extraordinaire de défense des acquis démocratiques — CEDAD) – a ma már nem működő közép-afrikai köztársasági hírszerző szolgálat – főigazgatójának. Nourredine Adam saját, személyes politikai rendőrségként használta fel a CEDAD-ot, hogy önkényes elfogatásokat, kínzásokat és törvénytelen kivégzéseket hajtson végre. Nourredine továbbá a Boy Rabéban elkövetett, áldozatokat is követelő művelet mögött álló kulcsszereplők egyike volt. 2013 augusztusában a Séléka erők benyomultak Boy Rabéba, egy közép-afrikai köztársaságbeli városnegyedbe, amely François Bozizé támogatói, illetve etnikai csoportja bázisának számít. Fegyverraktárak felkutatásának ürügyén a Séléka katonái a hírek szerint számos civilt meggyilkoltak és fosztogató hadjáratba kezdtek. Amikor a fosztogatások más negyedekbe is átterjedtek, több ezer lakos rohamozta meg a nemzetközi repülőteret – amit a francia katonák jelenléte miatt biztonságos helynek tekintettek – és elfoglalták a kifutópályáját.
         Nourredine-t 2014. május 9-én a 2134 (2014) sz. határozat 37. pontjának d) alpontja alapján is jegyzékbe vették mint olyan személyt, aki »a természeti erőforrások illegális kiaknázásán keresztül támogatást nyújt fegyveres csoportoknak vagy bűnszövetkezeteknek«.
         2013 elején Nourredine Adam fontos szerepet töltött be az ex-Séléka finanszírozási hálózataiban. Szaúd-Arábiába, Katarba és az Egyesült Arab Emírségekbe utazott, hogy pénzt gyűjtsön a korábbi lázadás finanszírozásához. A Csád és a Közép-afrikai Köztársaság között működő csádi gyémántcsempész-hálózatban is közreműködött.
         4.   Alfred YEKATOM (más néven: a) Alfred Yekatom Saragba; b) Alfred Ekatom; c) Alfred Saragba; d) Colonel Rombhot; e) Colonel Rambo; f) Colonel Rambot; g) Colonel Rombot; h) Colonel Romboh)

            Tisztség: a közép-afrikai fegyveres erők (FACA) szakaszvezető parancsnoka

            Születési idő: 1976. június 23.

            Születési hely: Közép-afrikai Köztársaság

            Állampolgárság: közép-afrikai köztársasági

            Cím: a) Mbaiki, Lobaye tartomány, Közép-afrikai Köztársaság (Tel.: +236 72 15 47 07 / +236 75 09 43 41); b) Bimbo, Ombella-Mpoko tartomány, Közép-afrikai Köztársaság (korábbi lakhely)

            Az ENSZ általi jegyzékbe vétel dátuma: 2015. augusztus 20.

            Egyéb információ:

         Egy nagy fegyveres milícia vezetője és parancsnoka. Apja (örökbe fogadó apja) neve: Ekatom Saragba (más átírással: Yekatom Saragba). Yves Saragba, a Lobaye tartománybeli Batalimo egyik Balaka-ellenes parancsnokának és a FACA korábbi katonájának testvére. Személyleírás: szeme színe: fekete; hajszíne: kopasz; bőrszíne: fekete; testmagassága: 170 cm; testsúlya: 100 kg. Az INTERPOL–ENSZ Biztonsági Tanács szankciós adatlapon való feltüntetéshez fénykép áll rendelkezésre. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5891143

            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

         Alfred Yekatomot 2015. augusztus 20-án vették jegyzékbe az ENSZ BT 2196 (2015) sz. határozatának 11. pontja alapján mint olyan személyt, aki »a Közép-afrikai Köztársaság békéjét, stabilitását vagy biztonságát veszélyeztető cselekményekben vesz részt vagy támogatja azokat, ideértve az átmeneti megállapodásokat veszélyeztető vagy megsértő cselekményeket, a politikai átmenet folyamatát – ezen belül a demokratikus, szabad és tisztességes választások felé való átmenetet – veszélyeztető vagy akadályozó, vagy az erőszakot tápláló cselekményeket is«.

               További információk:

         Alfred Yekatom, más néven Rombhot ezredes az anti-Balaka mozgalom egyik szárnyának, az ún. déli anti-Balakának a milíciavezére. A Forces Armées Centrafricaines (FACA – közép-afrikai fegyveres erők) szakaszvezető parancsnoka.
         Yekatom a Közép-afrikai Köztársaság békéjét, stabilitását és biztonságát veszélyeztető cselekményekben vesz részt, illetve támogatja azokat, ideértve az átmeneti megállapodásokat és a politikai átmenet folyamatát veszélyeztető cselekményeket is. Egy nagyszámú fegyveres milicistából álló csoport vezetője és parancsnoka, amellyel Bangui PK9-es körzetének szomszédságában, továbbá Bimbo (Ombella-Mpoko tartomány), Cekia, Pissa és Mbaïki (Lobaye tartomány fővárosa) városában is jelen van, főhadiszállását pedig Batalimo egy erdős területén rendezte be.
         Yekatom közvetlen ellenőrzése alá tartozik egy tucatnyi ellenőrzőpont a Bimbo és Bangui közötti fő hídtól Mbaïkiig (Lobaye tartomány), valamint Pissától Batalimóig (a Kongói Köztársasággal közös határ mellett), amelyeken átlagosan tíz, katonai egyenruhát viselő és többek között katonai gépkarabélyokkal felfegyverzett milicista tartózkodik, és jogtalanul adót szednek a magánjárművek és -motorok, az utasszállító kisbuszok, illetve a Kamerunba és Csádba erdészeti termékeket exportáló teherautók vezetőitől, valamint az Oubangui folyón hajózó hajóktól is. Szemtanúk szerint Yekatom személyesen végezte ezen jogtalan adók egy részének beszedését. Az értesülések szerint Yekatom és milíciája polgári személyeket is meggyilkolt.
         5.   Habib SOUSSOU (más néven: Soussou Abib)

            Tisztség: a) az anti-Balaka mozgalom Lobaye tartományért felelős koordinátora; b) a közép-afrikai fegyveres erők (FACA) szakaszvezetője

            Születési idő: 1980. március 13.

            Születési hely: Boda, Közép-afrikai Köztársaság

            Állampolgárság: közép-afrikai köztársasági

            Cím: Boda, Közép-afrikai Köztársaság (Tel.: +236 72198628)

            Az ENSZ általi jegyzékbe vétel dátuma: 2015. augusztus 20.

            Egyéb információ:

         2014. április 11-én Boda körzetparancsnokává (COMZONE), 2014. június 28-án pedig az egész Lobaye tartomány parancsnokává nevezték ki. Parancsnoksága alatt folytatódtak a célzott gyilkosságok, az összecsapások, valamint a humanitárius szervezetek és a segélyszervezetek dolgozói elleni támadások. Személyleírás: szeme színe: barna; hajszíne: fekete; testmagassága: 160 cm; testsúlya: 60 kg. Az INTERPOL–ENSZ Biztonsági Tanács szankciós adatlapon való feltüntetéshez fénykép áll rendelkezésre. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5891199

            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

         Habib Soussou-t 2015. augusztus 20-án vették jegyzékbe az ENSZ BT 2196 (2015) sz. határozatának 11. pontja, valamint 12. pontjának b) és e) alpontja alapján mint olyan személyt, aki »a Közép-afrikai Köztársaság békéjét, stabilitását vagy biztonságát veszélyeztető cselekményekben vesz részt vagy támogatja azokat, ideértve az átmeneti megállapodásokat veszélyeztető vagy megsértő cselekményeket, a politikai átmenet folyamatát – ezen belül a demokratikus, szabad és tisztességes választások felé való átmenetet – veszélyeztető vagy akadályozó, vagy az erőszakot tápláló cselekményeket is«; »részt vesz az emberi jogok nemzetközi jogát vagy a nemzetközi humanitárius jogot sértő cselekmények vagy emberi jogi jogsértésnek vagy visszaélésnek minősülő cselekmények tervezésében, irányításában vagy elkövetésében a Közép-afrikai Köztársaságban, ideértve a nemi erőszakot, a polgári személyek elleni célzott támadásokat, az etnikai vagy vallási alapú támadásokat, az iskolák és kórházak elleni támadásokat, valamint az elrablást és a lakóhely elhagyására kényszerítést is«; továbbá »akadályozza a Közép-afrikai Köztársaságba irányuló humanitárius segélyek célba juttatását, az ezekhez való hozzáférést, illetve szétosztásukat«.

               További információk:

         Habib Soussou-t 2014. április 11-én az anti-Balaka mozgalom bodai körzetparancsnokává (COMZONE) nevezték ki, és saját állítása szerint következésképpen ő felel a sous-préfecture biztonsági helyzetéért. 2014. június 28-án Patrice Edouard Ngaïssona, az anti-Balaka mozgalom főkoordinátora 2014. április 11-i hatállyal Boda város tartományi koordinátorává, 2014. június 28-i hatállyal pedig az egész Lobaye tartomány tartományi koordinátorává nevezte ki Habib Soussou-t. Azokon a területeken, ahol Soussou az anti-Balaka mozgalom parancsnokaként vagy koordinátoraként tevékenykedik, heti rendszerességgel fordulnak elő célzott gyilkosságok, összecsapások, valamint a bodai anti-Balaka egységek által a humanitárius szervezetek és a segélyszervezetek dolgozói ellen elkövetett támadások. Soussou és az említett területek anti-Balaka egységei a polgári lakosságot is célpontnak használják, illetve ezzel fenyegetőznek.
         6.   Oumar YOUNOUS ABDOULAY (más néven: a) Oumar Younous; b) Omar Younous; c) Oumar Sodiam; d) Oumar Younous M'Betibangui).

            Tisztség: a Séléka egykori vezérezredese

            Születési idő: 1970. április 2.

            Állampolgárság: szudáni, közép-afrikai köztársasági diplomata-útlevelének száma: D00000898, kiállítás dátuma: 2013. április 11. (érvényes 2018. április 10-ig)

            Cím: a) Bria, Közép-afrikai Köztársaság (Tel.: +236 75507560); b) Birao, Közép-afrikai Köztársaság; c) Tullus, Dél-Dárfúr, Szudán (korábbi lakhely).

            Az ENSZ általi jegyzékbe vétel dátuma: 2015. augusztus 20.

            Egyéb információ:

         Gyémántcsempész, a Séléka háromcsillagos vezérezredese és Michel Djotodiának, a Közép-afrikai Köztársaság korábbi ideiglenes elnökének közeli bizalmasa. Személyleírása: hajszín: fekete, testmagasság: 180 cm; a fulani etnikai csoporthoz tartozik. Az Interpol–ENSZ Biztonsági Tanács szankciós adatlapon való feltüntetéshez fénykép áll rendelkezésre. Értesülések szerint 2015. október 11-én elhunyt. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5903116

            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

         Oumar Younoust 2015. augusztus 20-án vették jegyzékbe a 2196 (2015) ENSZ BT-határozat 11. pontja és 12. pontjának d) alpontja alapján mint olyan személyt, aki »a Közép-afrikai Köztársaság békéjét, stabilitását vagy biztonságát veszélyeztető cselekményekben vesz részt vagy támogatja azokat, ideértve az átmeneti megállapodásokat veszélyeztető vagy megsértő cselekményeket, a politikai átmenet folyamatát – ezen belül a demokratikus, szabad és tisztességes választások felé való átmenetet – veszélyeztető vagy akadályozó, vagy az erőszakot tápláló cselekményeket is«; továbbá »a természeti erőforrások – többek között a gyémánt, az arany, a vadon élő állatok és növények, valamint az ezekből készült termékek – illegális kiaknázása vagy kereskedelme révén támogatást nyújt fegyveres csoportoknak vagy bűnszövetkezeteknek a Közép-afrikai Köztársaságban«.

               További információk:

         Oumar Younous a Sékéla korábbi vezérezredeseként és gyémántcsempészként a természeti erőforrások, többek között a gyémánt illegális kiaknázása és kereskedelme révén támogatást nyújt egy fegyveres csoportnak a Közép-afrikai Köztársaságban.
         Oumar Younous, a Sodiam gyémántfelvásárló társaság korábbi sofőrje, 2008 októberében csatlakozott a Mouvement des Libérateurs Centrafricains pour la Justice (MLCJ) elnevezésű felkelő csoporthoz. 2013. decemberi állás szerint a Séléka háromcsillagos vezérezredese és Michel Djotodia ideiglenes elnök közeli bizalmasa volt.
         Younous részt vesz a Briából és Sam Ouandjából Szudánba irányuló gyémántkereskedelemben. Értesülések szerint Oumar Younous részt vett Briában elrejtett gyémántcsomagok begyűjtésében és eladás céljából Szudánba történő szállításában.
         7.   Haroun GAYE (más néven: a) Haroun Geye; b) Aroun Gaye; c) Aroun Geye).

            Tisztség: a Front Populaire pour la Renaissance de Centrafrique (FPRC) politikai koordinációjának felelőse

            Születési idő: a) 1968. január 30.; b) 1969. január 30.
         Útlevélszám: közép-afrikai köztársasági útlevelének száma O00065772 (az »O« betűt három nulla követi), lejárat napja: 2019. december 30.)

            Cím: Bangui, Közép-afrikai Köztársaság

            Az ENSZ általi jegyzékbe vétel dátuma: 2015. december 17.

            Egyéb információ:

         Gaye a Front Populaire pour la Renaissance de Centrafrique (FPRC), egy (jegyzékbe nem vett) bangui marginalizált ex-Séléka fegyveres csoport vezetője. Emellett Bangui PK5-ös körzete ún. »Védelmi Bizottságának« (Defense Committee, más néven: PK5 Resistance vagy Texas) (nincs jegyzékbe véve) is a vezetője; a szervezet pénzt zsarol ki a lakosságból, emellett fizikai erőszakot alkalmaz, illetve azzal fenyeget. Nourredine Adam (v.ö.: Személyek: 002) 2014. november 2-án az FPRC politikai koordinációjának felelősévé nevezte ki Gaye-t. A Biztonsági Tanácsnak a Közép-afrikai Köztársaságról szóló 2127 (2013) sz. ENSZ BT-határozat alapján létrehozott bizottsága 2014. május 9-én felvette Adamot a szankciós listájára. Az INTERPOL–ENSZ Biztonsági Tanács szankciós adatlapon való feltüntetéshez fénykép áll rendelkezésre. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5915753

            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

         Haroun Gaye-t 2015. december 17-én vették jegyzékbe a 2196 (2015) ENSZ BT-határozat 11. pontja és 12. pontjának b) és f) alpontja alapján mint olyan személyt, aki »a Közép-afrikai Köztársaság békéjét, stabilitását vagy biztonságát veszélyeztető cselekményekben vesz részt vagy támogatja azokat«; »részt vesz az emberi jogok nemzetközi jogát vagy a nemzetközi humanitárius jogot sértő cselekmények vagy emberi jogi jogsértésnek vagy visszaélésnek minősülő cselekmények tervezésében, irányításában vagy elkövetésében a Közép-afrikai Köztársaságban, ideértve a nemi erőszakot, a polgári személyek elleni célzott támadásokat, az etnikai vagy vallási alapú támadásokat, az iskolák és kórházak elleni támadásokat, valamint az elrablást és a lakóhely elhagyására kényszerítést is«; illetve »részt vesz az ENSZ-missziók vagy nemzetközi biztonsági erők, mint például a MINUSCA, az európai uniós missziók és az ezeket támogató francia műveletek elleni támadások tervezésében, irányításában, finanszírozásában vagy végrehajtásában«.

               További információk:

         HAROUN GAYE 2014 elejétől vezető szerepet tölt be egy olyan fegyveres csoportban, amely Bangui PK5-ös körzetében működik. A PK5-ös körzet civil társadalmi képviselőinek elmondása szerint Gaye és fegyveres csoportja tovább élezi a konfliktust Banguiban, akadályozza a megbékélést, valamint a lakosság bejutását Bangui harmadik negyedébe, illetve kijutását onnan. 2015. május 11-én Gaye 300 tüntetővel megakadályozta a bejutást a nemzeti átmeneti tanács ülésére, azzal a céllal, hogy megzavarja a Bangui Fórum utolsó napjának menetét. GAYE a beszámolók szerint együttműködött anti-Balaka tisztviselőkkel a rendzavarás koordinálásában.
         2015. június 26-án Gaye és néhány követője megzavarta egy szavazói regisztrációs kampány megkezdését Bangui PK5-ös körzetében, aminek következtében a kampány nem is folytatódott.
         A MINUSCA személyzete 2015. augusztus 2-án megkísérelte letartóztatni Gaye-t a 2217 (2015) sz. ENSZ-BT határozat 32. pontja f) alpontjának i. alpontja alapján. Gaye a beszámolók szerint előre értesült a letartóztatási kísérletről, és támogatóival együtt nehézfegyverekkel felfegyverkezve várta azt. Gaye fegyveresei tüzet nyitottak a MINUSCA közös csapatára. A hétórás összecsapásban Gaye emberei tűzfegyvereket, rakétahajtású gránátot, illetve kézigránátot vetettek be a MINUSCA csapatai ellen, és egy békefenntartót megöltek, nyolcat pedig megsebesítettek. Gaye 2015. szeptember végén részt vett erőszakos tüntetésekre és összecsapásokra való felbujtásban, amelyekről kiderült, hogy az átmeneti kormány megbuktatására irányuló államcsínykísérlet részét képezték. Az államcsíny-kísérletet vélhetően Francois Bozize volt elnök támogatói vezették Gaye-jel és az FPRC más vezetőivel szükségből szövetkezve. Gaye célja valószínűleg az volt, hogy megtorló támadások sorát provokálja ki és ezzel veszélybe sodorja a küszöbön álló választások megtartását. Gaye volt a felelős az anti-Balaka csoport irányításból kiszorult tagjaival való koordinációért.
         2015. október 1-jén találkozóra került sor a PK5-ös körzetben Eugène Barret Ngaïkosset, az anti-Balaka csoport egy irányításból kiszorult tagja és Gaye között, hogy megtervezzenek egy közös támadást, amelyre október 3-án, szombaton került volna sor Banguiban. Gaye csoportja megakadályozta, hogy a PK5-ös körzetben tartózkodó személyek elhagyják a körzetet, hogy ezzel erősítse a muzulmán népesség közösségi azonosságtudatát, fokozandó az etnikumok közötti feszültségeket és megakadályozandó a megbékélést. 2015. október 26-án Gaye és csoportja megzavarta a Bangui érseke és Bangui központi mecsetének imámja közötti találkozót, és megfenyegette a küldöttséget, amely a központi mecset elhagyására és a PK5-ös körzetből való menekülésre kényszerült.
         8.   Eugène BARRET NGAÏKOSSET (más néven: a) Eugene Ngaikosset; b) Eugene Ngaikoisset; c) Eugene Ngakosset; d) Eugene Barret Ngaikosse; e) Eugene Ngaikouesset; f) ‘The Butcher of Paoua’; g) Ngakosset)

            Tisztség: a) a Közép-afrikai Köztársaság elnöki őrségének volt parancsnoka; b) a Közép-afrikai Köztársaság haditengerészetének volt parancsnoka.

            Nemzeti személyazonosító szám: a Közép-afrikai Köztársaság fegyveres erőinek (FACA) katonai azonosítószáma: 911-10-77

            Cím: a) Bangui, Közép-afrikai Köztársaság

            Az ENSZ általi jegyzékbe vétel dátuma: 2015. december 17.

            Egyéb információ:

         Eugène Barret Ngaïkosse parancsnok François Bozizé volt elnök elnöki őrségének egykori tagja, és összefüggésbe hozható az anti-Balaka mozgalommal. A Brazzaville-ből való kiadatását követően 2015. május 17-én megszökött a börtönből, és létrehozta saját anti-Balaka csoportját, amelynek a Közép-afrikai Köztársaság fegyveres erőinek (FACA) korábbi harcosai is a tagjai közé tartoznak.

            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

         Eugène BARRET NGAÏKOSSET-et 2015. december 17-én vették jegyzékbe a 2196 (2015) ENSZ BT-határozat 11. pontja és 12. pontjának b) és f) alpontja alapján mint olyan személyt, aki »a Közép-afrikai Köztársaság békéjét, stabilitását vagy biztonságát veszélyeztető cselekményekben vesz részt vagy támogatja azokat«; »részt vesz az emberi jogok nemzetközi jogát vagy a nemzetközi humanitárius jogot sértő cselekmények vagy emberi jogi jogsértésnek vagy visszaélésnek minősülő cselekmények tervezésében, irányításában vagy elkövetésében a Közép-afrikai Köztársaságban, ideértve a nemi erőszakot, a polgári személyek elleni célzott támadásokat, az etnikai vagy vallási alapú támadásokat, az iskolák és kórházak elleni támadásokat, valamint az elrablást és a lakóhely elhagyására kényszerítést is«; illetve »részt vesz az ENSZ-missziók vagy nemzetközi biztonsági erők, mint például a MINUSCA, az európai uniós missziók és az ezeket támogató francia műveletek elleni támadások tervezésében, irányításában, finanszírozásában vagy végrehajtásában«.

               További információk:

         Ngaïkosset egyike azoknak, akik a leginkább felelőssé tehetők a Banguiban 2015. szeptember végén lezajlott erőszakos cselekményekért. Ngaïkosset és az anti-Balaka csoport más tagjai együttműködtek az ex-Séléka irányításból kiszorult tagjaival annak érdekében, hogy destabilizálják a Közép-afrikai Köztársaság átmeneti kormányát. A 2015. szeptember 27-ről28-ra virradó éjszaka során Ngaïkosset és mások sikertelen kísérletet hajtottak végre az »Izamo« csendőrségi laktanya lerohanására, amellyel céljuk az volt, hogy fegyvereket és lőszert zsákmányoljanak. Szeptember 28-án a csoport körbevette a Közép-afrikai Köztársaság nemzeti rádiójának irodaépületét.
         2015. október 1-jén találkozóra került sor a PK5-ös körzetben Ngaïkosset és Haroun Gaye, a Front Populaire pour la Renaissance de Centrafrique (FPRC) egyik vezetője között, hogy megtervezzenek egy közös támadást, amelyre október 3-án, szombaton került volna sor Banguiban.
         2015. október 8-án a Közép-afrikai Köztársaság igazságügyi minisztere bejelentette, hogy tervei között szerepel annak kivizsgálása, hogy Ngaïkosset és más személyek milyen szerepet játszottak a 2015. szeptemberében Banguiban lezajlott erőszakos cselekményekben. Ngaïkosset és a többi érintett személy az elmondottak szerint »az állam belső biztonságát sértő, elítélendő magatartást tanúsított, továbbá összeesküvéssel, valamint polgárháborúra, polgári engedetlenségre, gyűlölködésre és bűnrészességre való felbujtással gyanúsítható«. A Közép-afrikai Köztársaság igazságügyi hatóságai utasítást kaptak arra, hogy kutassák fel és tartóztassák le az elkövetőket és a bűnrészeseket.
         2015. október 11-én Ngaïkosset vélhetően arra utasította az irányítása alatt álló anti-Balaka milíciát, hogy hajtson végre emberrablásokat azzal a céllal, hogy kikényszerítse Catherine Samba-Panza ideiglenes elnök távozását. Az emberrablásoknak különösen francia állampolgárok, valamint a Közép-afrikai Köztársaság politikai személyiségei és ENSZ-tisztviselők álltak a célpontjában.
         9.   Joseph KONY (más néven: a) Kony; b) Joseph Rao Kony; c) Josef Kony; d) Le Messie sanglant)

            Tisztség: az Úr Ellenállási Hadseregének (Lord's Resistance Army) parancsnoka

            Születési idő: a) 1959; b) 1960; c) 1961; d) 1963; e) 1964. szeptember 18.; f) 1965; g) (1961. augusztus); h) (1961. július); i) 1961. január 1.; j) (1963. április)

            Születési hely: a) Palaro falu, Palaro egyházkerület, Omoro megye, Gulu körzet, Uganda; b) Odek, Omoro, Gulu, Uganda; c) Atyak, Uganda.

            Állampolgárság: ugandai útlevél

            Cím: a) Vakaga, Közép-afrikai Köztársaság; b) Haute-Kotto, Közép-afrikai Köztársaság; c) Basse-Kotto, Közép-afrikai Köztársaság; d) Haut-Mbomou, Közép-afrikai Köztársaság; e) Mbomou, Közép-afrikai Köztársaság; f) Haut-Uolo, Kongói Demokratikus Köztársaság; g) Bas-Uolo, Kongói Demokratikus Köztársaság; h) (Állítólagos cím: Kafia Kingi (Szudán és Dél-Szudán határán lévő terület, amelynek végleges jogállása még nincs meghatározva). Értesülések szerint 2015. január óta az Úr Ellenállási Hadseregének 500 tagját utasították ki Szudánból.)

            Az ENSZ általi jegyzékbe vétel dátuma: 2016. március 7.

            Egyéb információ:

         Kony az Úr Ellenállási Hadseregének (LRA) alapítója és vezetője (CFe.002). Vezetése idején az LRA Közép-Afrikában több ezer polgári személyt rabolt el, ölt meg, illetve csonkított meg. Az LRA felelős a Közép-afrikai Köztársaságban több száz személy elrablásáért, lakóhelyének elhagyására kényszerítéséért, velük szemben nemi erőszak elkövetéséért, illetve megölésükért, továbbá polgári javak fosztogatásáért és megsemmisítéséért. Apja neve Luizi Obol. Anyja neve Nora Obol. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5932340

            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

         Joseph Konyt 2016. március 7-én vették jegyzékbe a 2262 (2016) sz. ENSZ BT-határozat 12. pontja és 13. pontjának b), c) és d) alpontja alapján mint olyan személyt, aki »a Közép-afrikai Köztársaság békéjét, stabilitását vagy biztonságát veszélyeztető cselekményekben vesz részt vagy támogatja azokat«; »részt vesz az emberi jogok nemzetközi jogát vagy a nemzetközi humanitárius jogot sértő cselekmények vagy emberi jogi jogsértésnek vagy visszaélésnek minősülő cselekmények tervezésében, irányításában vagy elkövetésében a Közép-afrikai Köztársaságban, ideértve a nemi erőszakot, a polgári személyek elleni célzott támadásokat, az etnikai vagy vallási alapú támadásokat, az iskolák és kórházak elleni támadásokat, valamint az elrablást és a lakóhely elhagyására kényszerítést is«; »az alkalmazandó nemzetközi jogot megsértve gyermekeket toboroz vagy használ fel fegyveres konfliktusokban a Közép-afrikai Köztársaságban«; illetve »a természeti erőforrásoknak – többek között a gyémántnak, az aranynak, valamint a vadon élő állatokból és növényekből készült termékeknek – a Közép-afrikai Köztársaságban történő illegális kiaknázása vagy a Közép-afrikai Köztársaságban vagy a Közép-afrikai Köztársaságból történő kereskedelme révén támogatást nyújt fegyveres csoportoknak vagy bűnszövetkezeteknek«.

               További információk:

         Kony alapította az Úr Ellenállási Hadseregét, és a csoport alapítójaként, vallási vezetőjeként, elnökeként és főparancsnokaként jellemezték. Az LRA az 1980-as években tűnt fel Uganda északi részén, és több ezer polgári személyt rabolt el, ölt meg, illetve csonkított meg Közép-Afrikában. A fokozódó katonai nyomás következtében Kony 2005-ben és 2006-ban elrendelte az LRA visszavonulását Ugandából. Azóta az LRA a Kongói Demokratikus Köztársaság (KDK), a Közép-afrikai Köztársaság, Dél-Szudán, valamint – állítólagosan – Szudán területén tevékenykedik.
         Az LRA vezetőjeként Kony dolgozza ki és hajtja végre az LRA stratégiáját, többek között állandó parancsba adta a civil lakosság megtámadását és megfélemlítését. 2013. december óta az LRA Joseph Kony vezetése alatt több száz polgári személyt rabolt el, kényszerített lakóhelye elhagyására, ölt meg, vagy követett el ellenük nemi erőszakot a Közép-afrikai Köztársaság egész területén, továbbá polgári javakat fosztogatott, illetve semmisített meg. Az LRA falvak ellen intéz támadásokat, ahonnan élelmiszereket és felszereléseket rabol elsősorban a Közép-afrikai Köztársaság keleti részén, valamint az értesülések szerint Kafia Kingiben. Ez utóbbi terület Szudán és Dél-Szudán határán fekszik, végleges jogállása még nincs meghatározva, de a katonai ellenőrzést Szudán gyakorolja fölötte. A fegyveresek rajtaütésszerű támadásokat intéznek a biztonsági erők ellen és elrabolják felszerelésüket, amikor azok az LRA támadásaira reagálnak. Az LRA fegyveresei olyan falvakat is megcéloznak, illetve kifosztanak, ahol nincs jelen katonai erő. Az LRA egyre intenzívebben támadja a gyémánt- és aranybányászat helyszíneit.
         Kony ellen a Nemzetközi Büntetőbíróság elfogatóparancsot adott ki. Az NBB tizenkét rendbeli emberiesség elleni bűncselekmény – többek között emberölés, rabszolgaságra kényszerítés, szexuális rabszolgaságra kényszerítés, erőszakos közösülés, súlyos testi sértést és szenvedést okozó embertelen cselekmények –, valamint huszonegy rendbeli háborús bűncselekmény – többek között emberölés, polgári személyekkel szembeni kegyetlen bánásmód, polgári lakosság ellen irányuló szándékos támadás, fosztogatás, erőszakos közösülésre való felbujtás és 15 évesnél fiatalabb gyermekek elrablást követő kényszerű besorozása – miatt emelt ellene vádat.
         Kony lázadó fegyvereseinek állandó parancsba adta, hogy a Közép-afrikai Köztársaság keleti részén a kisüzemi bányászoktól gyémántot és aranyat raboljanak. Kony csoportja az ásványi kincsek egy részét azután állítólag vagy Szudánba viszi, vagy helyi polgári lakosoknak és az egykori Séléka tagjainak értékesíti.
         Kony emellett arra utasította fegyvereseit, hogy folytassanak orvvadászatot elefántokra a Kongói Demokratikus Köztársaságban található Garamba Nemzeti Parkban, ahonnan az elefántagyarakat állítólag a Közép-afrikai Köztársaság keleti részén át Szudánba szállítják. Értesülések szerint itt az LRA magas rangú tisztségviselői az agyarakat szudáni kereskedőknek és helyi tisztviselőknek értékesítik, illetve azokkal kereskednek. Az elefántcsont-kereskedelem jelentős bevételi forrást jelent Kony csoportja számára. Értesülések szerint 2015. január óta az Úr Ellenállási Hadseregének 500 tagját utasították ki Szudánból.
         10.   Ali KONY (más néven: a) Ali Lalobo; b) Ali Mohammad Labolo; c) Ali Mohammed; d) Ali Mohammed Lalobo; e) Ali Mohammed Kony; f) Ali Mohammed Labola; g) Ali Mohammed Salongo; h) Ali Bashir Lalobo; i) Ali Lalobo Bashir; j) Otim Kapere; k) »Bashir«; l) »Caesar«; m) »One-P«; n) »1-P«)

            Tisztség: az Úr Ellenállási Hadseregének (Lord's Resistance Army) parancsnokhelyettese

            Születési idő: a) 1994; b) 1993; c) 1995; d) 1992

            Cím: Kafia Kingi (Szudán és Dél-Szudán határán lévő terület, amelynek végleges jogállása még nincs meghatározva).

            Az ENSZ általi jegyzékbe vétel dátuma: 2016. augusztus 23.

            Egyéb információ:

         Ali Kony az Úr Ellenállási Hadserege (Lord's Resistance Army, LRA) nevű jegyzékbe vett szervezet egyik parancsnokhelyettese, és a szervezet vezetőjének, Joseph Kony jegyzékbe vett személynek a fia. Ali 2010-ben vált az LRA vezetőségének tagjává. Tagja a szervezet Joseph Kony-val együtt állomásozó, magas rangú tisztjeiből álló csoportnak. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5971056

            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

         Ali Kony-t 2016. augusztus 23-án vették jegyzékbe a 2262 (2016) sz. ENSZ BT-határozat 12. pontja és 13. pontjának d) és g) alpontja alapján mint olyan személyt, aki »a Közép-afrikai Köztársaság békéjét, stabilitását vagy biztonságát veszélyeztető cselekményekben vesz részt vagy támogatja azokat«; »a természeti erőforrásoknak – többek között a gyémántnak, az aranynak, a vadon élő állatoknak és növényeknek, valamint az ezekből készült termékeknek – a Közép-afrikai Köztársaságban történő illegális kiaknázása vagy a Közép-afrikai Köztársaságban vagy a Közép-afrikai Köztársaságból történő kereskedelme révén támogatást nyújt fegyveres csoportoknak vagy bűnszövetkezeteknek«; »vezetője egy olyan szervezetnek, amelyet a bizottság a 2134 (2014) sz. ENSZ BT-határozat 36. vagy 37. pontja vagy a 2262 (2016) sz. ENSZ BT-határozat alapján jegyzékbe vett, illetve a bizottság által a 2134 (2014) sz. ENSZ BT-határozat 36. vagy 37. pontja vagy a 2262 (2016) sz. ENSZ BT-határozat alapján jegyzékbe vett személyt vagy szervezetet, vagy ilyen személy vagy szervezet tulajdonában levő vagy ellenőrzése alatt álló szervezetet támogatott, vagy a bizottság által a 2134 (2014) sz. ENSZ BT-határozat 36. vagy 37. pontja vagy a 2262 (2016) sz. ENSZ BT-határozat alapján jegyzékbe vett személy vagy szervezet, vagy ilyen személy vagy szervezet tulajdonában levő vagy ellenőrzése alatt álló szervezet érdekében, nevében vagy irányítása szerint járt el«.
         Ali Kony egyike azon személyeknek, akik Joseph Kony lehetséges utódjaként az LRA vezetőjévé válhatnak. Ali egyre nagyobb mértékben részt vesz az LRA műveletei tervezésében, és kulcsszereplőnek tekinthető a Joseph Kony-hoz való közvetlen eljutás szempontjából. Ali egyúttal az LRA egyik, mintegy 10 közvetlen beosztottal rendelkező hírszerző tisztje.
         Ali és fivére, Salim Kony közös feladata az LRA szervezetén belüli fegyelem fenntartása. A testvérek megerősített információk alapján tagjai a Joseph Kony személye körüli belső vezetőségi körnek, amelynek feladata Kony parancsainak végrehajtása. Mindkettőjük nevéhez fűződnek a szervezet szabályainak nem engedelmeskedő LRA-tagok megbüntetését vagy megölését elrendelő fegyelmi döntések. Joseph Kony utasításai alapján Salim és Ali elefántcsont-csempészetben is részt vesz; a Kongói Demokratikus Köztársaság (KDK) északi részén fekvő Garamba Nemzeti Parkból származó elefántcsontot a Közép-afrikai Köztársaságon keresztül Kafia Kingi vitatott régiójába juttatják el, ahol azután eladják vagy helyi kereskedőkkel elcserélik.
         Ali Kony feladata az elefántcsont áráról való tárgyalás és barterügyletek lebonyolítása a kereskedőkkel. Havonta egy vagy két alkalommal találkozik a kereskedőkkel, hogy az LRA elefántcsontjának áráról tárgyaljon – esetenként USA-dollárban, szudáni fontban vagy fegyverekért, lőszerért és élelemért cserébe. Ali utasítást kapott Joseph Kony-tól, hogy a legnagyobb agyarakat a Kony tábora köré telepítendő gyalogsági aknák beszerzésére használja fel. 2014 júliusában Ali Kony felügyelte azt a műveletet, melynek keretében 52 darabból álló elefántcsont-szállítmányt juttattak el – végső soron eladás céljára – Joseph Kony számára.
         2015 áprilisában Salim egy elefántagyar-szállítmány átvétele céljából hagyta el Kafia Kingit. Májusban Salim részt vett egy húsz darabból álló elefántcsont-szállítmánynak a KDK-ból Kafia Kingibe való eljuttatásában. Ezzel hozzávetőleg egy időben Ali találkozott a kereskedőkkel különböző készletek beszerzése és egy további ügyletekkel kapcsolatos jövőbeli találkozó megszervezése céljából, valamint hogy az LRA nevében megállapodjon velük feltételezhetőleg annak az elefántcsont-szállítmánynak az eladási feltételeiről, amelyet Salim kísért.
         11.   Salim KONY (más néven: a) Salim Saleh Kony; b) Salim Saleh; c) Salim Ogaro; d) Okolu Salim; e) Salim Saleh Obol Ogaro; f) Simon Salim Obol)

            Tisztség: az Úr Ellenállási Hadseregének (Lord's Resistance Army) parancsnokhelyettese

            Születési idő: a) 1992; b) 1991; c) 1993.

            Cím: a) Kafia Kingi (Szudán és Dél-Szudán határán lévő terület, amelynek végleges jogállása még nincs meghatározva); b) Közép-afrikai Köztársaság.

            Az ENSZ általi jegyzékbe vétel dátuma: 2016. augusztus 23.

            Egyéb információ:

         Salim Kony az Úr Ellenállási Hadserege (Lord's Resistance Army, LRA) nevű jegyzékbe vett szervezet egyik parancsnokhelyettese, és a szervezet vezetőjének, Joseph Kony jegyzékbe vett személynek a fia. Salim 2010-ben vált az LRA vezetőségének tagjává. Tagja a szervezet Joseph Kony-val együtt állomásozó, magas rangú tisztjeiből álló csoportnak. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5971058

            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

         Salim Kony-t 2016. augusztus 23-án vették jegyzékbe a 2262 (2016) sz. ENSZ BT-határozat 12. pontja és 13. pontjának d) és g) alpontja alapján mint olyan személyt, aki »a Közép-afrikai Köztársaság békéjét, stabilitását vagy biztonságát veszélyeztető cselekményekben vesz részt vagy támogatja azokat«; »a természeti erőforrásoknak – többek között a gyémántnak, az aranynak, a vadon élő állatoknak és növényeknek, valamint az ezekből készült termékeknek – a Közép-afrikai Köztársaságban történő illegális kiaknázása vagy a Közép-afrikai Köztársaságban vagy a Közép-afrikai Köztársaságból történő kereskedelme révén támogatást nyújt fegyveres csoportoknak vagy bűnszövetkezeteknek«; »vezetője egy olyan szervezetnek, amelyet a bizottság a 2134 (2014) sz. ENSZ BT-határozat 36. vagy 37. pontja vagy a 2262 (2016) sz. ENSZ BT-határozat alapján jegyzékbe vett, illetve a bizottság által a 2134 (2014) sz. ENSZ BT-határozat 36. vagy 37. pontja vagy a 2262 (2016) sz. ENSZ BT-határozat alapján jegyzékbe vett személyt vagy szervezetet, vagy ilyen személy vagy szervezet tulajdonában levő vagy ellenőrzése alatt álló szervezetet támogatott, vagy a bizottság által a 2134 (2014) sz. ENSZ BT-határozat 36. vagy 37. pontja vagy a 2262 (2016) sz. ENSZ BT-határozat alapján jegyzékbe vett személy vagy szervezet, vagy ilyen személy vagy szervezet tulajdonában levő vagy ellenőrzése alatt álló szervezet érdekében, nevében vagy irányítása szerint járt el«.
         Salim Kony az LRA »terepi parancsnokságának« főparancsnoka, és fiatal korától közösen tervezte az LRA támadásait és védelmi intézkedéseit Joseph Konyval. Ezt megelőzően Salim vezette azt a csoportot, amely Joseph Kony biztonságáról gondoskodik. A közelmúltban Joseph Kony megbízta Salimot az LRA pénzügyi és logisztikai hálózatainak igazgatásával.
         Salim és fivére, Ali Kony közös feladata az LRA szervezetén belüli fegyelem fenntartása. A testvérek megerősített információk alapján tagjai a Joseph Kony személye körüli belső vezetőségi körnek, amelynek feladata Joseph Kony parancsainak végrehajtása. Mindkettőjük nevéhez fűződnek a szervezet szabályainak nem engedelmeskedő LRA-tagok megbüntetését vagy megölését elrendelő fegyelmi döntések. Salimot a beszámolók szerint az LRA olyan tagjainak a meggyilkolása terheli, akik dezertálni szándékoztak, és jelentésekben számolt be Joseph Konynak az LRA csoportjainak és tagjainak tevékenységéről.
         Joseph Kony utasításai alapján Salim és Ali elefántcsont-csempészetben is részt vesz; a Kongói Demokratikus Köztársaság (KDK) északi részén fekvő Garamba Nemzeti Parkból származó elefántcsontot a Közép-afrikai Köztársaságon keresztül a vitatott Kafia Kingi régióba juttatják el, ahol azután eladják vagy helyi kereskedőkkel elcserélik.
         Salim gyakran vonul ki a Közép-afrikai Köztársaság határához mintegy tucatnyi harcossal, hogy ott az LRA más, a Garamba Nemzeti Parkból elefántcsontot szállító csoportjaival találkozzon, és azokat északra kísérje. 2015 áprilisában Salim egy elefántagyar-szállítmány átvétele céljából hagyta el Kafia Kingit. Májusban Salim részt vett egy húsz darabból álló elefántcsont-szállítmánynak a KDK-ból Kafia Kingibe való eljuttatásában.
         Ezt megelőzően, 2014 júniusában Salim egy csapatnyi LRA-harcossal átkelt a KDK-ba, hogy orvvadászatot folytasson elefántokra a Garamba Nemzeti Parkban. Joseph Kony megbízta Salimot azzal is, hogy kísérje el az LRA két parancsnokát a Garambába, hogy elhozzanak onnan olyan elefántcsont-zsákmányokat, amelyeket évekkel korábban rejtettek el. Salim 2014 júliusában találkozott egy újabb LRA-csoporttal, hogy egy összesen 52 darabból álló elefántcsont-szállítmányt jutasson el Kafia Kingibe. Salim volt felelős az elefántcsonttal kapcsolatos ügyletek Joseph Konynak való elszámolásáért, valamint az elefántcsont-ügyletekkel kapcsolatos információknak az LRA csoportjai részére való továbbításáért.
         B.   Szervezetek

         1.   BUREAU D'ACHAT DE DIAMANT EN CENTRAFRIQUE/KARDIAM (más néven: a) BADICA/KRDIAM, b) KARDIAM)

            Cím: a) BP 333, Bangui, Közép-afrikai Köztársaság (Tel.: +32 3 2310521, Fax: +32 3 2331839, e-mail cím: kardiam.bvba@skynet.be; weboldal: www.groupeabdoulkarim.com); b) Antwerpen, Belgium.

            Az ENSZ általi jegyzékbe vétel dátuma: 2015. augusztus 20.

            Egyéb információ:

         1986. december 12-től Abdoul-Karim Dan-Azoumi, 2005. január 1-jétől Aboubakar Mahamat vezeti. Leányvállalatai a MINAiR és a SOFIA TP (Douala, Kamerun). Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/une/5891200

            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

         A Bureau d'achat de Diamant en Centrafrique/KARDIAM-ot 2015. augusztus 20-án vették jegyzékbe az ENSZ BT 2196 (2015) sz. határozata 12. pontjának d) alpontja alapján mint olyan szervezetet, amely »a természeti erőforrások – többek között a gyémánt, az arany, a vadon élő állatok és növények, valamint az ezekből készült termékek – illegális kiaknázása vagy kereskedelme révén támogatást nyújt fegyveres csoportoknak vagy bűnszövetkezeteknek a Közép-afrikai Köztársaságban«.

               További információk:

         A BADICA/KARDIAM a természeti erőforrások, többek között a gyémánt és az arany illegális kiaknázása és kereskedelme révén támogatást nyújt fegyveres csoportoknak – különösen a Séléka egykori tagjainak és az anti-Balakának – a Közép-afrikai Köztársaságban.
         A Bureau d'Achat de Diamant en Centrafrique (BADICA) 2014-ben is vásárolt gyémántot a Közép-afrikai Köztársaság keleti részén fekvő Briából és Sam-Ouandjából (Haute Kotto tartomány), ahol is a Séléka egykori tagjai adót rónak ki a gyémánt légi úton történő kereskedelmére, és védelmi pénzt szednek a gyémántgyűjtőktől. A BADICA több briai és sam-ouandjai beszállító-gyűjtője is szoros kapcsolatban áll a Séléka egykori parancsnokaival.
         A belga hatóságok 2014 májusában két csomag, a BADICA antwerpeni képviseletére küldött gyémántot foglaltak le. A képviseletet Belgiumban hivatalosan KARDIAM néven jegyezték be. A gyémántszakértők megállapították, hogy a lefoglalt gyémántok nagy valószínűséggel Közép-Afrikából származnak, és jellegzetes sam-ouandjai és briai jegyeket viselnek magukon, sőt az ország délnyugati részén fekvő Nolából (Sangha Mbaéré tartomány) származó gyémántok jellegzetességei is megfigyelhetők rajtuk.
         A Közép-afrikai Köztársaságból – többek között az ország nyugati részéről – a külföldi piacokra illegális úton eljuttatott gyémántokat megvásárló kereskedők Kamerunban tevékenykednek a BADICA nevében.
         A BADICA 2014 májusában Yalokéban (Ombella-Mpoko) kitermelt aranyat is exportált. A yalokéi aranybányák a Séléka ellenőrzése alatt álltak 2014. február elejéig, amikor is az anti-Balaka csoportok vették át az ellenőrzést felettük.
         2.   AZ ÚR ELLENÁLLÁSI HADSEREGE (Lord's Resistance Army) (más néven: a) LRA; b) Az Úr Ellenállási Mozgalma (Lord's Resistance Movement – LRM); c) Az Úr Ellenállási Mozgalma/Hadserege (Lord's Resistance Movement/Army – LRM/A)

            Cím: a) Vakaga, Közép-afrikai Köztársaság; b) Haute-Kotto, Közép-afrikai Köztársaság; c) Basse-Kotto, Közép-afrikai Köztársaság; d) Haut-Mbomou, Közép-afrikai Köztársaság; e) Mbomou, Közép-afrikai Köztársaság; f) Haut-Uolo, Kongói Demokratikus Köztársaság; g) Bas-Uolo, Kongói Demokratikus Köztársaság; h) (Állítólagos cím: Kafia Kingi (Szudán és Dél-Szudán határán lévő terület, amelynek végleges jogállása még nincs meghatározva). Értesülések szerint 2015. január óta az Úr Ellenállási Hadseregének 500 tagját utasították ki Szudánból.)

            Az ENSZ általi jegyzékbe vétel dátuma: 2016. március 7.

            Egyéb információ:

         Az 1980-as években jött létre Uganda északi részén. A szervezet több ezer polgári személyt rabolt el, ölt meg, illetve csonkított meg Közép-Afrikában, közülük több százat a Közép-afrikai Köztársaságban. Vezetője: Joseph Kony. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/une/5932344

            A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

         Az Úr ellenállási hadseregét 2016. március 7-én vették jegyzékbe a 2262 (2016) ENSZ BT-határozat 12. pontja és 13. pontjának b), c) és d) alpontja alapján mint olyan szervezetet, amely »a Közép-afrikai Köztársaság békéjét, stabilitását vagy biztonságát veszélyeztető cselekményekben vesz részt vagy támogatja azokat«; »részt vesz az emberi jogok nemzetközi jogát vagy a nemzetközi humanitárius jogot sértő cselekmények vagy emberi jogi jogsértésnek vagy visszaélésnek minősülő cselekmények tervezésében, irányításában vagy elkövetésében a Közép-afrikai Köztársaságban, ideértve a nemi erőszakot, a polgári személyek elleni célzott támadásokat, az etnikai vagy vallási alapú támadásokat, az iskolák és kórházak elleni támadásokat, valamint az elrablást és a lakóhely elhagyására kényszerítést is; az alkalmazandó nemzetközi jogot megsértve gyermekeket toboroz vagy használ fel fegyveres konfliktusokban a Közép-afrikai Köztársaságban«; továbbá »a természeti erőforrások – többek között a gyémánt, az arany, a vadon élő állatokból és növényekből készült termékek – illegális kiaknázása vagy kereskedelme révén támogatást nyújt fegyveres csoportoknak vagy bűnszövetkezeteknek a Közép-afrikai Köztársaságban«.

               További információk:

         Az LRA az 1980-as években tűnt fel Uganda északi részén, és több ezer polgári személyt rabolt el, ölt meg, illetve csonkított meg Közép-Afrikában. A fokozódó katonai nyomás következtében Joseph Kony, az LRA vezetője 2005-ben és 2006-ban elrendelte az LRA kivonulását Ugandából. Azóta az LRA a Kongói Demokratikus Köztársaság (KDK), a Közép-afrikai Köztársaság, Dél-Szudán, valamint – állítólagosan – Szudán területén tevékenykedik.
         2013. december óta az LRA több száz polgári személyt rabolt el, kényszerített lakóhelye elhagyására, ölt meg, vagy követett el ellenük nemi erőszakot a Közép-afrikai Köztársaság egész területén, továbbá polgári javakat fosztogatott, illetve semmisített meg. Az LRA falvak ellen intéz támadásokat, ahonnan élelmiszereket és felszereléseket rabol elsősorban a Közép-afrikai Köztársaság keleti részén, valamint az értesülések szerint Kafia Kingiben. Ez utóbbi terület Szudán és Dél-Szudán határán fekszik, végleges jogállása még nincs meghatározva, de a katonai ellenőrzést Szudán gyakorolja fölötte. A fegyveresek rajtaütésszerű támadásokat intéznek a biztonsági erők ellen és elrabolják felszerelésüket, amikor azok az LRA támadásaira reagálnak. Az LRA fegyveresei olyan falvakat is megcéloznak, illetve kifosztanak, ahol nincs jelen katonai erő. Az LRA egyre intenzívebben támadja a gyémánt- és aranybányászat helyszíneit.
         A szervezet sejtjeit gyakran kísérik foglyok, akiket arra kényszerítenek, hogy hordárként vagy szakácsként dolgozzanak, illetve szexrabszolgának használják őket. Az LRA nemi alapú erőszakot is elkövet, többek között nőket és fiatal lányokat erőszakol meg.
         2013 decemberében az LRA több tucat személyt rabolt el Haute-Kotto prefektúrában. Értesülések szerint 2014 eleje óta több száz polgári személy elrablásában vett részt a Közép-afrikai Köztársaságban.
         Az LRA fegyveresei 2014 elején több alkalommal is támadást intéztek a Közép-afrikai Köztársaság keleti részén található Haut-Mbomou prefektúrához tartozó Obo ellen.
         2014. május és július között a szervezet további támadásokat hajtott végre Obo és a Közép-afrikai Köztársaság délkeleti részén található más célpontok ellen; többek között június elején valószínűleg összehangolt támadásokat és emberrablásokat követett el Mbomou prefektúra területén.
         Az LRA bevételszerzés céljából legalább 2014 óta részt vesz az elefántok orvvadászatában és tiltott kereskedelmében. Értesülések szerint a KDK északi részén fekvő Garamba Nemzeti Parkból elefántcsontot csempész ki Darfurba, ahol fegyverek és felszerelések ellenében kereskedik vele. Állítólag a Közép-afrikai Köztársaságon keresztül szállítja az orvvadászat útján szerzett elefántagyarakat a szudáni Darfurba, ahol értékesíti azokat. Emellett 2014 elejétől Joseph Kony az értesülések szerint parancsba adta, hogy az LRA fegyveresei a Közép-afrikai Köztársaság keleti részén bányászoktól gyémántot és aranyat raboljanak azzal céllal, hogy a megszerzett értékeket Szudánba szállítsák. Értesülések szerint 2015. január óta az Úr Ellenállási Hadseregének 500 tagját utasították ki Szudánból.
         2015. február elején nehézfegyverekkel felszerelt LRA fegyveresek polgári személyeket raboltak el az Haut-Mbomou prefektúrához tartozó Kpangbayangában, és élelmiszert raboltak.
         2015. április 20-án a Közép-afrikai Köztársaság délkeleti részén található Ndambissoua falut megtámadta az LRA és gyermekeket rabolt el, aminek következtében a lakosság legnagyobb része elmenekült. Továbbá 2015. július elején az LRA több falut is megtámadott Haute-Kotto prefektúra déli részén; fosztogattak, erőszakos cselekményeket és emberrablást követtek el polgári személyek ellen, valamint lakóházakat égettek fel.
         2016. január óta az LRA-nak tulajdonított támadások száma a többszörösére emelkedett Mbomou, Haut-Mbomou és Haute-Kotto prefektúrákban; ezek a támadások különösen az Haute-Kotto területén fekvő bányavidékeket érintették. A támadások fosztogatással, polgári személyek ellen elkövetett erőszakos cselekményekkel, tulajdon megsemmisítésével és emberrablással jártak együtt. Ennek nyomán a lakosság egy része lakóhelye elhagyására kényszerült; mintegy 700 személy menekült el Briába.”


title: A Bizottság 482/2012/EU végrehajtási rendelete ( 2012. június 7. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítások jóváhagyásáról (Tettnanger Hopfen [OFJ])

text:
               8.6.2012

               HU

               Az Európai Unió Hivatalos Lapja

               L 148/15

         A BIZOTTSÁG 482/2012/EU VÉGREHAJTÁSI RENDELETE
   (2012. június 7.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítások jóváhagyásáról (Tettnanger Hopfen [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 9. cikke (1) bekezdésének első albekezdésével összhangban a Bizottság megvizsgálta Németország kérelmét, amely a 415/2010/EK bizottsági rendelet (2) alapján bejegyzett „Tettnanger Hopfen” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A kérelem célja a termékleírás módosítása. Gazdasági okokból új karózási rendszerek kerülnek engedélyezésre. A metszési időszak kiigazítására az egyre kedvezőtlenebb időjárási körülményekhez való megfelelőbb alkalmazkodás érdekében kerül sor. Az új karózási rendszerek alkalmazása mellett engedélyezett lesz a gyomirtó szerek használata annak érdekében, hogy a komlónövények nagyobb mennyiségű vízhez juthassanak hozzá. A maximális szárítási hőmérséklet – a rendelkezésre álló új tudományos ismeretek fényében – 65 °C-ra emelkedik.

               (3)

               A Bizottság megvizsgálta és indokoltnak találta a szóban forgó módosításokat. Mivel a módosítások az 510/2006/EK rendelet 9. cikke értelmében kisebb jelentőségűek, azokat a Bizottság az említett rendelet 5., 6. és 7. cikke szerinti eljárás alkalmazása nélkül jóváhagyhatja,

         ELFOGADTA EZT A RENDELETET:
   1. cikk
   A „Tettnanger Hopfen” oltalom alatt álló földrajzi jelzéshez tartozó termékleírás e rendelet I. mellékletének megfelelően módosul.
   2. cikk
   A termékleírás fő elemeit tartalmazó egységes dokumentum e rendelet II. mellékletében található.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. június 7-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL L 119., 2010.5.13., 5. o.

      I. MELLÉKLET
      A Bizottság jóváhagyja a „Tettnanger Hopfen” oltalom alatt álló földrajzi jelzéshez tartozó termékleírás következő módosításait:

         Az előállítás módja:

                  1.

                  A negyedik, az ötödik és a hatodik mondat alább idézett szövegét teljes egészében el kell hagyni:
                  A tettnangi komlóültető a munkálatokat más termőterületekkel ellentétben, ahol a drótok kihúzása már télen megtörténik, csak kora tavasszal kezdheti meg. Ez az adott területre jellemző karózási rendszerektől függ. Míg más termőterületeken a nagy területre kiterjedő elrendezés (egysoros rendszer) az uralkodó, Tettnangban hat sor képez egy „egységet”, és ezt követi a kiszolgáló út.

                     Magyarázat: a (különböző) új karózási rendszerek bevezetésére gazdasági okokból – nevezetesen a gépek alkalmazásának megkönnyítése érdekében – kerül sor.

                  2.

                  A hetedik mondatban az „április eleje és közepe között” szövegrész helyébe a „március eleje és április közepe között” szöveg lép.

                     Magyarázat: a metszési időszak meghosszabbítása lehetővé teszi az éghajlatváltozás miatt egyre kedvezőtlenebbé váló időjárási körülményekhez való megfelelőbb alkalmazkodást, valamint a munkaerő lehető leghatékonyabb kihasználását.

                  3.

                  A tizenhatodik és a tizenhetedik mondat alább idézett szövegét teljes egészében el kell hagyni:
                  Helyi sajátosság, hogy a virágzási időszaktól megkezdődik a kizöldülés (gyomirtó szerek alkalmazása más termőterületekkel ellentétben egyéni kötelezettségvállalás alapján tilos), és ezért további talajmegmunkálásra már nincs szükség. Ezáltal megakadályozható a talaj tömörödése és elmosása, illetve elősegíthető a humuszképződés.

                     Magyarázat: lehetséges, hogy az új karózási rendszerek alkalmazása szükségessé teszi a gyomirtó szerek használatát. Erre csak azokban a – viszonylag ritka – esetekben kerülhet sor, amikor a gyomnövények terjedése igen nagymértékű, és a gyomirtó szerek használata elkerülhetetlen annak érdekében, hogy a komlónövények nagyobb mennyiségű vízhez juthassanak hozzá. Ezért ez várhatóan nem befolyásolja a komló minőségét.

                  4.

                  A huszadik mondatban a „62 fokon” szövegrész helyébe a „65 Celsius-fokon” szöveg lép.

                     Magyarázat: azzal összefüggésben, hogy időközben új tudományos ismeretek váltak elérhetővé, szükségesnek bizonyulhat a maximális szárítási hőmérséklet 65 °C-ra történő felemelése. A maximális szárítási hőmérséklet felemelése megfelel a komlószállítási szerződés általános feltételeinek, hiszen a szerződésnek a német komló minőségére vonatkozó táblázatában az szerepel, hogy a nyers komlót 60–65 °C-os hőmérsékleten kell szárítani. Ezenkívül a magasabb hőmérsékleten történő szárítás az energiahatékonyságot is növeli. E művelet semmiféle káros hatást sem gyakorol a komló finom aromájára.

      II. MELLÉKLET

         EGYSÉGES DOKUMENTUM

      A Tanács 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról

         „TETTNANGER HOPFEN”

      EK-szám: DE-PGI-0105-0528-2011.11.3.

         OFJ ( X ) OEM ( )

      1.   Elnevezés

      „Tettnanger Hopfen”
      2.   Tagállam vagy harmadik ország

      Németország
      3.   A mezőgazdasági termék vagy élelmiszer leírása

      3.1.   A termék típusa

                  1.8. osztály.

                  A Szerződés I. mellékletében felsorolt egyéb termékek (fűszerek stb.)

            3.2.   A termék leírása, amelyre az 1. pontban található elnevezés vonatkozik

      Botanika: a komló (Humulus lupulus) botanikailag a csalánvirágúak (Urticales) rendjébe és a kenderfélék (Cannabaceae) családjába tartozik. A komló kétlaki növény, azaz a porzós és a termős virágok külön növényeken találhatók. Csak a „termős komlót” termesztik, és ennek a virágjából fejlődnek az ernyők. Az 510/2006/EK rendelet szerinti oltalom csak a termős komlótobozra és az abból nyert komlókészítményekre – jelen esetben különösen a komlópelletre és a komlókivonatra – vonatkozik. A komlótoboz előlevelekből, fedőlevelekből, kocsányból, valamint komlótengelyből áll, és ez tartalmazza a „Tettnanger Hopfen” magas söripari értékkel bíró anyagait. A komló rövidnappalos növény, azaz a növény abban az időszakban növekszik, amikor a nappalok hosszabbodnak, a virágzás időszaka pedig kb. június 21-től érkezik el, azaz akkor, amikor a nappalok rövidülni kezdenek. A „Tettnanger Hopfen” a termőterületét jellemző kedvezőbb környezeti tényezőknek (a talajminőségnek, a csapadékmennyiségnek és az átlagos hőmérsékletnek) köszönhetően akár 8,30 m-es növekedési magasságot is elérhet (más termőterületeken a karók rendszerint legfeljebb 7–7,50 m magasak). A növény gyorsan növekszik (naponta akár 30 cm-t is), és jobbra csavarodik. „Tettnanger Hopfen” néven a Tettnang termőterületről származó aromás fajtákat jelölik meg. A „Tettnanger” néven ismert főbb fajták (1973-tól egységes elnevezésük „Tettnanger Frühhopfen”; v.ö.: P. Heidtmann: „Grünes Gold” [Zöld arany], 1994, 342. o.) és a „Hallertauer Mittelfrüher” mellett a „Hallertauer Tradition” és a „Perle” fajtákat is termesztik. A „Tettnanger” fajtát kizárólag a tettnangi termőterületen termesztik.
      Felhasználás: a „Tettnanger Hopfen” szinte kizárólag (kb. 99 %-ban) a sörgyártás alapanyagául szolgál (csekély része pedig a gyógyszeriparban kerül felhasználásra). A „Tettnanger Hopfen” túlnyomórészt feldolgozott formában, komlópelletként kerül a vásárlókhoz, és csak kisebb részben komlókivonatként, mivel az extrahálás során a „Tettnanger Hopfen” értékes aromaanyagai elveszhetnek.
      Összetevők: a komló értékét adó összetevők a keserűanyagok (komlógyanta), az aromaanyagok (illóolajok) és a cserzőanyagok (polifenolok). Tettnang önmagát aromáskomló-termő területként határozza meg.
      A „Tettnanger Hopfen” világhírnevét különösen azoknak az igen finom aromaanyagoknak köszönheti, amelyek több mint 300 – a komlóvirágból származó – illóolaj-összetevő kombinációjának eredményeként jönnek létre. A „Tettnanger Hopfen” aromájának leírásai a virágos, a citrusszerű, a gyümölcsös, a ribiszkeszerű, az édeskés és a fűszeres spektrumában mozognak. A tettnangi termőterületen termesztett komlóról kialakult általános benyomás szerint a komló aromája „harmonikus, tartósan testes és lágy”.
      A komlókereskedelemben forgalmazott fajtákat e besorolás mellett az összetevők alapján hivatalosan a „kiváló aromás komló”, az „aromás komló”, a „keserű komló” és a „magas alfasavas komló” kategóriák szerint értékelik. A „Tettnanger Hopfen” 96 %-a (a „Tettnanger” és a „Hallertauer” fajta) a kiváló aromás komlófajták csoportjába tartozik, a maradék 4 % („Perle” és „Hallertauer Tradition”) pedig az aromás komlófajták csoportjába. Mivel a 300 aroma-összetevő nagy része érzékszervekkel nem különböztethető meg, a sörfőzdék döntéshozói és árubeszerzői körében a mai napig a szubjektív aromabenyomás a lényeg (a vásárló a válogatásnál a komlóba dugja az orrát). A hozzáértők azonban tudják, hogy a „Tettnanger Hopfen” kiváló aromás komlófajtának tekinthető.
      3.3.   Nyersanyagok (kizárólag feldolgozott termék esetében)

      —
      3.4.   Takarmány (kizárólag állati eredetű termékek esetében)

      —
      3.5.   Az előállítás azon műveletei, amelyeket a meghatározott földrajzi területen kell végrehajtani

      A nyerskomló-termelés teljes folyamata – a komlótobozok csomagolását és az árunak a helyi hitelesítési központban történő lebélyegzését és hitelesítését is beleértve – a meghatározott földrajzi területen megy végbe.
      3.6.   A szeletelésre, aprításra, csomagolásra stb. vonatkozó egyedi szabályok

      —
      3.7.   A címkézésre vonatkozó egyedi szabályok

      —
      4.   A földrajzi terület tömör meghatározása

      A földrajzi terület a tettnangi komlótermő területnek felel meg. Ez magában foglalja:

                  1.

                  a Bodeni-tó közigazgatási körzetében (Bodenseekreis) Eriskirch, Friedrichshafen, Hagnau am Bodensee, Immenstaad am Bodensee, Kressbronn am Bodensee, Langenargen, Markdorf, Meckenbeuren, Neukirch, Oberteuringen és Tettnang községeket;

                  2.

                  Ravensburg körzetében Achberg, Amtzell, Berg, Bodnegg, Grünkraut, Ravensburg, Wangen im Allgäu községeket (a korábbi Neuravensburg és Schomburg községek területe);

                  3.

                  Lindau (Bodensee) körzetében Bodolz, Lindau (Bodensee), Nonnenhorn és Wasserburg (Bodensee) községeket.

            5.   Kapcsolat a földrajzi területtel

      5.1.   A földrajzi terület sajátosságai

      A tettnangi komlótermesztésről az oklevelek először 1150-ben tesznek említést (P. Heidtmann: „Grünes Gold”, 1994, 12. o.). 1838-ban az akkori tettnangi Főhivatal 14 sörfőzdét tartott számon (v. Memminger: „Beschreibung des Oberamts Tettnang” [A tettnangi Főhivatal leírása], 1838, 62. o.), amelyből három Tettnang városához tartozott. Három évvel később, 1841-ben ezek száma már hat (P. Heidtmann: „Grünes Gold”, 1994, 13. o.). E sörfőzdék tulajdonosai maguk termesztették a komlót. A tervszerű termesztés 1844-ben kezdődött, a tettnangi helyettes tisztiorvos, Johann Nepomuk von Lentz és nyolc városi polgár kezdeményezésére, olyan területeken, amelyek éghajlati szempontból a bortermelés határvidékein feküdtek (P. Heidtmann: „Grünes Gold”, 1994, 15. o.). A komlótermesztő területek bővülése, amely az északon, Altshausen régiójában fekvő korábbi termőterületekkel (ahol kb. 1821 óta folyt komlótermesztés; P. Heidtmann: „Grünes Gold”, 1994, 14. o.) való egyesüléssel vette kezdetét, 1860-tól vett tényleges lendületet (1864 = 91 ha, 1866 = 160 ha, 1875 = 400 ha, 1914 = 630 ha; P. Heidtmann: „Grünes Gold”, 1994, 22. és azt követő oldalak). A tettnangi termőterület legnagyobb kiterjedését az 1990-es években érte el, 1 650 hektárral (az EU 1997. évi komlópiaci jelentése, a komlóértékesítéssel foglalkozó szövetkezet, a HVG 1997. évi jelentése). A tettnangi területen mindig csak aromás komlófajtát választottak ki és termesztettek.
      A „Tettnanger Hopfen”-t kizárólag az ún. alsóteraszos kavicson, a Würm-glaciális fiatal morénáin termesztik, a schusseni medencében, az Argen mentén és annak jégkorszakbeli szélein. Ez a mélyben található talajvízáramlásokkal jellemzett talajszerkezet lehetővé teszi, hogy a komló gyökerei mélyre (akár 2 m mélységig is) lehatoljanak, egyszersmind folyamatosan biztosítja a komlónövény vízzel történő ellátását, még a rendkívül aszályos időszakokban is. A 400 és 600 m közötti tengerszint feletti magasságban elhelyezkedő földrajzi területnek a Bodeni-tó által meghatározott, mérsékelt éghajlata szintén lényeges szerepet játszik a „Tettnanger Hopfen” különleges aromájának kialakulásában.
      A „Tettnanger Hopfen” termesztésének éghajlati feltételei (az éves átlagos hőmérsékletnek, a napsütéses órák számának és a csapadék mennyiségének a középértékei) egyedülállóak. Így például az elmúlt 30 év átlagértékei (2009-es állapot szerint) a 9,4 Celsius-fok hőmérséklettel, a majdnem 1 800 napsütéses órával és az 1 136 mm mennyiségű csapadékkal messze meghaladják a többi német komlótermő terület 30 éves átlagértékeit.
      5.2.   A termék sajátosságai

      „Tettnanger Hopfen” néven a Tettnang termőterületről származó aromás fajtákat jelölik meg. A „Tettnanger” és a „Hallertauer Mittelfrüher” néven ismert főbb fajták mellett a „Hallertauer Tradition” és a „Perle” fajtákat is termesztik. A „Tettnanger” fajtát kizárólag a tettnangi termőterületen termesztik.
      A „Tettnanger Hopfen” különösen finom aromaanyagokat tartalmaz, amelyek több mint 300 – a komlóvirágból származó – illóolaj-összetevő kombinációjának eredményeként jönnek létre. A „Tettnanger Hopfen” aromájának leírásai a virágos, a citrusszerű, a gyümölcsös, a ribiszkeszerű, az édeskés és a fűszeres spektrumában mozognak. A tettnangi termőterületen termesztett komlóról kialakult általános benyomás szerint a komló aromája „harmonikus, tartósan testes és lágy”.
      A komlókereskedők által kialakított osztályozás szerint a „Tettnanger Hopfen” 96 %-a (a „Tettnanger” és a „Hallertauer” fajta) a kiváló aromás komlófajták csoportjába tartozik, a maradék 4 % („Perle” és „Hallertauer Tradition”) pedig az aromás komlófajták csoportjába.
      A „Tettnanger Hopfen” további jellemzője a nagyfokú egyneműség.
      Ezt évről-évre tanúsítják a tettnangi komlóvizsgáló laboratóriumban az oda beszállított komlótételek külső minőségi jellemzőire vonatkozóan elvégzett vizsgálatok.
      E megállapításokat egyébként a tettnangi fajta tekintetében a Hohenheimi Egyetem, a „Hallertauer Mittelfrüher” fajta esetében pedig az Anheuser/Busch sörfőzde is megerősítette.
      A „Tettnanger Hopfen” hírneve messze túllépte a régió határait. A kicsi, de szép komlófővárosból, Tettnangból származó kiváló aromás fajta világszerte rajongókra talált, és Japánban legalább annyira kedvelt, mint az Amerikai Egyesült Államokban. Az érték és a minőség megbecsülésének kiváló példája, hogy az amerikai egyesült államokbeli sörfőzők a csomagoláson gyakran feltüntetik a „brewed with Tettnang Hops” feliratot. A „Tettnanger Hopfen” minőségének köszönhetően mindig a legmagasabb árakon értékesíthető (az EU 1990-es évekre vonatkozó éves beszámolói, a bajor Landesanstalt 1990–2000-re vonatkozó éves beszámolói; P. Heidtmann: „Grünes Gold”, 1994, 368. és 369. o.). Tettnang városában azonban az emberek is a komlóért és a komlóval élnek. Jó példát jelentenek erre a „Tettnanger Hopfen” körül szerveződő regionális struktúrák és események. Az 1995 óta fennálló tettnangi komlómúzeum bemutatja a komlókultúra teljes varázsát. A 4 km hosszú tettnangi komlótanösvényen az érdeklődő látogató minden tudnivalót megtalál a tettnangi komlóval kapcsolatban. A 42 km teljes hosszúságú tettnangi komlógyűrű végigvezeti a kerékpározót a tettnangi termőterületen. A minden év augusztusában, röviddel az aratás előtt Tettnang-Kauban megrendezett komlóünnepen Tettnang lakosai megünneplik „zöld aranyuk” régi hagyományát. Végül pedig regionális és nemzetközi szinten a minden második évben megválasztott tettnangi komlófelségek (a komlókirálynő és két komlóhercegnő) képviselik a „Tettnanger Hopfen”-t.
      5.3.   A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti okozati kapcsolat

      A tettnangi komló növekedése és tobozainak képződése szempontjából a geológiai adottságok (talajminőség) és az éghajlati adottságok együtt a lehető legkedvezőbb hatást fejtik ki, és ez biztosítja a leginkább földrajzi tényezőknek köszönhető egyneműséget. A meghatározott földrajzi terület talajadottságai és a Bodeni-tó által meghatározott, mérsékelt éghajlat szintén lényeges szerepet játszanak a „Tettnanger Hopfen” különösen finom aromájának kialakulásában. A „Tettnanger Hopfen” nagyrészt ennek az aromának köszönheti világhírnevét. A Tettnang régiójában hosszú múltra visszatekintő komlótermesztési hagyomány további velejárója, hogy a régió lakosságának azonosságtudatában fontos szerepet játszik a „Tettnanger Hopfen”, amely a helyi kulturális élet központi elemét képezi.

         Hivatkozás a termékleírás közzétételére

      Markenblatt, 2010. augusztus 20-i 33. kötet, 7a-bb. rész, 14729. o.
      http://register.dpma.de/DPMAregister/geo/detail.pdfdownload/19450